മീറ്റ് ദി ഇന്വെസ്റ്റര് 1410 കോടിയുടെ പദ്ധതി 10,000 തൊഴില് തിരുവനന്തപുരം മീറ്റ് ദി ഇന്വെസ്റ്റര് പരിപാടിയില് നാല് ഗ്രൂപ്പുമായി 1410 കോടിയുടെ പദ്ധതിക്ക് ധാരണപത്രം ഒപ്പിട്ടതായി വ്യവസായമന്ത്രി പി രാജീവ് നിയമസഭയില് പറഞ്ഞു. ടാറ്റ കണ്സള്ട്ടന്സിയുമായി ഒപ്പിട്ട 690 കോടിയുടെ പദ്ധതിവഴി 10,000 തൊഴിലവസരം പ്രതീക്ഷിക്കുന്നു. ഈ സര്ക്കാരിന്റെ കാലത്ത് 3320 കോടിയുടെ നിക്ഷേപ പദ്ധതികള്ക്ക് തുടക്കംകുറിച്ചു. കൊല്ലത്തും മലപ്പുറത്തും രണ്ട് മിനി ഇന്ഡസ്ട്രിയല് എസ്റ്റേറ്റുകളുടെ പ്രവര്ത്തനം ആരംഭിച്ചു. മികച്ച വ്യാവസായിക അന്തരീക്ഷമാണ് കേരളത്തിലുള്ളത്. ഒറ്റെപ്പട്ട സംഭവങ്ങളുടെ പേരില് നാടിനെതിരെ ചിലര് ബോധപൂര്വം പ്രചാരണം നടത്തുകയാണ്. ഈ സര്ക്കാര് വന്നശേഷം 4299 എംഎസ്എംഇ യൂണിറ്റ് ആരംഭിച്ചു 507 കോടിയുടെ നിക്ഷേപം. 100 ദിവസംകൊണ്ട് 10,000 തൊഴിലവസരം പ്രതീക്ഷിച്ചിരുന്നിടത്ത് 17,448 തൊഴിലവസരം സൃഷ്ടിച്ചു. നിക്ഷേപകരുടെ പരാതി പരിഹരിക്കാനുള്ള മീറ്റ് ദ മിനിസ്റ്റര് പരിപാടിയില് 419 സംരംഭകരുടെ ഭൂരിഭാഗം പരാതികളും പരിഹരിച്ചു. മറ്റുള്ളവ പരിഹരിക്കാന് സംവിധാനം രൂപീകരിച്ചു. പൊതുമേഖലാ സ്ഥാപനങ്ങളിലെ ഉപയോഗിക്കാത്ത ഭൂമി വ്യവസായ പാര്ക്കുകളാക്കുന്നത് പരിഗണിക്കും മത്സ്യക്കയറ്റുമതിയില് സംസ്ഥാനം രണ്ടാം സ്ഥാനത്തെത്തി. ചേര്ത്തലയില് മത്സ്യ സംസ്കരണ പാര്ക്ക് രണ്ടു മാസത്തിനകം ആരംഭിക്കും. പ്രവാസികള്ക്ക് സംരംഭങ്ങള്ക്കായി നോര്ക്ക രണ്ടുകോടി രൂപ വായ്പ നല്കുന്നു. കോവിഡ് പാക്കേജില് സംരംഭങ്ങള്ക്ക് രണ്ടുകോടി മുഖ്യമന്ത്രി പ്രഖ്യാപിച്ചിട്ടുണ്ട്. കുടുംബശ്രീവഴി നാനോ സംരംഭങ്ങള്ക്കായി രണ്ടുലക്ഷം രൂപവരെ നല്കുന്നു. മലപ്പുറത്താണ് കൂടുതല് എംഎസ്എംഇകള്. പ്രവാസികള് കൂടുതല് ഈ രംഗത്തേക്ക് വരുന്നതിന്റെ സൂചനയാണ് ഇതെന്നും മന്ത്രി പറഞ്ഞു.